རི་མོའི་འགྲེམས་སྟོན་ཁང་དེའི་སྙན་གྲགས་རིམ་གྱིས་ཆེ་རུ་རྒྱས་སོང་།འགྲེམས་སྟོན་ཁང་འདིའི་རི་མོ་བ་རེ་རེར་གོ་སྐབས་གསར་བ་རེ་ཐོབ་པར་གྱུར་ལ།༢༠༠༣ལོར།དགའ་བདེ་ནི་སི་ཀོ་ཊི་ལན་ཌུ་ཞེས་པ་དེར་སོང་སྟེ།དེར་ལས་ཤག་ཏུ་རི་མོ་བ་གདན་ཞུཟེར་བའི་ལས་རིམ་ཞིག་ཏུ་ཟླ་བ་གཅིག་གི་རིང་ལ་ཞུགས།སྐབས་དེར་ཁོང་གིས་གཟུགས་རྒྱན་དང་མཚོན་དོན་རིག་པ།རི་མོའི་མི་སྣ།དར་སྲོལ་ཆེ་བའི་རིག་གནས་ཀྱི་མཚོན་དོན་ལ་སོགས་སྲོལ་རྒྱུན་ཆོས་ལུགས་ཀྱི་རི་མོའི་འབྲི་སྲོལ་ལས་མཆེད་པའི་རྣམ་པ་ཞིག་གི་ཐོག་ནས་འབྲི་བར་ཚོད་ལྟ་བྱེད་བཞིན་པའི་སྒང་རེད།ཁོང་ས་ཆ་དེར་སྡོད་པའི་རིང་ལ་ཁོང་གི་རི་མོ་ཁག་ལས་མཉམ་འཛོམས་འདྲ་པརཟེར་བའི་རི་མོ་དེའི་ཐོག་ལ་ལས་ཀ་བྱས་པ།དེ་ནི་སྟོན་པའི་དབུ་ཡི་མཐའ་འཁོར་དུ་མིའི་གཟུགས་རིས་དང་དེ་མིན་གྱི་རྟགས་མཚན་སྣ་ཚོགས་ཏེ།རོ་ནཱལ་ཌི་མཱག་ཌོ་ནལ་ཌི་།མིས་ཁེས་མའོ་སི་དམར་སྲུང་དམགཔེ་ཅིན་ཟློས་གར་གྱི་གླུ་གཞས་ལེན་མཁན་ཞིག་དང་།གཞན་ཡང་བོད་ཀྱི་སྲོལ་རྒྱུན་རི་མོ་ལས་རྟགས་དང་མཚན་མ་འདྲ་མིན་སྣ་ཚོགས་ཀྱིས་མཐའ་བསྐོར་ཏེ་བྲིས་པའི་མུ་འབྲེལ་རི་མོ་ཞིག་རེད།